6.  โครงการในอนาคต (Future Plan)

บริษัทฯ ให้ความสำคัญต่อการลงทุนในธุรกิจผลิตและส่งออกรองเท้า
เพื่อสนองความต้องการของลูกค้า โดยมุ่งพัฒนาโครงการวิจัย พัฒนาและออกแบบรองเท้าต้นแบบ
ให้มีรูปแบบที่หลากหลาย สวยงาม โดยใช้เทคโนโลยีในการผลิตที่มีประสิทธิภาพเหนือคู่แข่งขัน
ในด้านการขยายการลงทุนในธุรกิจต่อเนื่อง
จะเป็นการหาโอกาสเพื่อการลงทุนที่ให้ผลเชิงกลยุทธ์ที่สามารถสร้างมูลค่าเพิ่มให้กับ Value Chain
ของธุรกิจกลุ่มบริษัทและสอดคล้องกับนโยบายของบริษัทฯ หากมีโอกาสที่เหมาะสม บริษัทฯ
จะพิจารณาเข้าไปลงทุนเพื่อสร้างมูลค่าเพิ่มโดยไม่จำเป็นต้องเข้าไปในฐานะผู้ดำเนินการเท่านั้น
แต่สามารถเข้าร่วมในฐานะผู้ลงทุนเป็นกรณี ๆ ตามความเหมาะสม

ความเป็นมาของโครงการศูนย์วิจัยและพัฒนา

การพัฒนาอุตสาหกรรมในปัจจุบัน ดำเนินไปภายใต้การแข่งขันในด้านคุณภาพของสินค้า ต้นทุน
การจัดการสิ่งแวดล้อม และความรวดเร็ว (Speed) กลุ่มแพน โดยบริษัท แพนเอเชียฟุตแวร์ จำกัด
(มหาชน) ได้ให้ความสำคัญในการเพิ่มประสิทธิภาพการวิจัยพัฒนา
การออกแบบผลิตภัณฑ์ให้ตอบสนองความต้องการของลูกค้าและมีต้นทุนต่ำ
จึงมีแนวคิดที่ให้โรงงานในกลุ่มซึ่งเป็นโรงงานตั้งต้นของธุรกิจรองเท้าได้แก่ บริษัท แพนเทค
อาร์แอนด์ดี จำกัด (PTR) โรงงานผลิตรองเท้าต้นแบบ, บริษัท อาภาพิมพ์ จำกัด (APM)
โรงงานผลิตแม่พิมพ์พื้นรองเท้าต้นแบบ และบริษัท เอ็กซ์เซลเล้นท์ รับเบอร์ จำกัด (ERC)
โรงงานผลิตพื้นรองเท้าโดยรับแม่พิมพ์มาจาก APM ได้ตั้งรวมอยู่ในพื้นที่เดียวกัน
ภายในศูนย์วิจัยและพัฒนาบริษัท แพนเอเซียฟุตแวร์ จำกัด (มหาชน)

ลักษณะของโครงการ

เป็นโรงงานผลิตแม่พิมพ์พื้นรองเท้าต้นแบบและรองเท้าต้นแบบ
เพื่อใช้เป็นต้นแบบสำหรับบริษัทผู้ผลิตรายใหญ่ ดังนั้น เพื่อให้บรรลุวัตถุประสงค์ตามภารกิจ
บริษัทฯจึงมีแนวคิดตั้งศูนย์ Development โครงการแพนบ่อยาง ตั้งอยู่ตำบลหนองขาม
อำเภอศรีราชา จังหวัดชลบุรี บนเนื้อที่ 30
ไร่ที่ให้โรงงานในกลุ่มซึ่งเป็นโรงงานตั้งต้นของธุรกิจรองเท้ามาตั้งรวมศูนย์อยู่ในพื้นที่เดียวกัน
เพื่อดำเนินการพัฒนาออกแบบรองเท้าต้นแบบและโรงงานผลิตแม่พิมพ์พื้นรองเท้าต้นแบบ
เพื่อใช้เป็นต้นแบบสำหรับบริษัทผู้ผลิตรายใหญ่
โดยพิจารณาทำการคัดเลือกแบบที่เหมาะสมก่อนนำไปผลิตเพื่อจำหน่ายต่อไป
ซึ่งจะก่อให้เกิดประโยชน์สูงสุด คือสามารถดำเนินกิจกรรมต่างๆ ได้อย่างต่อเนื่อง
มีระบบการบริหารจัดการในด้านต่าง ๆ รวมทั้งทรัพยากรธรรมชาติอย่างเป็นองค์รวม
อีกทั้งเพื่อเป็นการลดพลังงานที่ใช้และอุบัติเหตุที่อาจเกิดขึ้นจากการขนส่งและมีสาธารณูปโภคต่าง ๆ
ร่วมกันอย่างคุ้มค่า

สำหรับโครงการดังกล่าวทำการก่อสร้างแล้วเสร็จและเปิดใช้งานเมื่อเดือนเมษายน 2548
เป็นต้นมา นอกจากนี้ บริษัทได้ดำเนินการขยายกำลังการผลิตชิ้นส่วนหน้าผ้ารองเท้า (Upper)
โดยการเช่าตัวอาคารโรงงาน พื้นที่ประมาณ 2 ไร่ ณ. ตำบลปากช่อง อำเภอปากช่อง
จังหวัดนครราชสีมา ซึ่งสามารถผลิตหน้าผ้ารองเท้าได้วันละ 4,000 คู่ และทำให้บริษัทฯ
สามารถรับ Order ได้มากขึ้น และได้เปิดดำเนินการตั้งแต่เดือนมิถุนายน 2548 เป็นต้นมา

ในปี 2550 บริษัทได้ดำเนินการขยายกำลังการผลิตชิ้นส่วนหน้าผ้ารองเท้า (UPPER)
โดยการเร่งต่ออาคารโรงงานของศูนย์พัฒนาประชากรและชุมชนจังหวัดนครราชสีมา พื้นที่ประมาณ
2,800 ตารางเมตร ณ ตำบลจักราช อำเภอจักราช จังหวัดนครราชสีมา
ซึ่งสามารถผลิตหน้าผ้าได้วันละ 5,000 คู่ ซึ่งทำให้บริษัทฯ เพิ่ม FLEXIBILITY ในการรับ ORDER
มากขึ้น

ในปี 2551 บริษัทได้มีโครงการ DIRECT POURING PU (DPPU) เพื่อรองรับลักษณะ ORDER
ที่มีความหลากหลายมากขึ้น ซึ่งจะมีการดำเนินการที่บริษัท พิมายฟุตแวร์ จำกัด (PFC) และบริษัท
แพนเอเซียฟุตแวร์ จำกัด (มหาชน) สาขานครหลวง ณ ตำบลบางพระครู อำเภอนครหลวง
จังหวัดพระนครศรีอยุธยา ซึ่งได้การขยายสาขาเมื่อเดือน กรกฎาคม 2551 ที่ผ่านมา
สาขานครหลวงเป็นสาขาของบริษัท แพนเอเซียฟุตแวร์ จำกัด (มหาชน) ที่ขยายเพื่อทำการรองรับ
ORDER รองเท้าประเภทหนัง
ซึ่งพนักงานมีทักษะและความชำนาญในการผลิตรองเท้าหนังเป็นอย่างมาก